Obecné zastupiteľstvo v Malom Záluží na základe prenesenej pôsobnosti podľa § 6 ods.2 zákona č.102/2010, ktorým sa mení a dopĺňa zákona Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov, podľa § 22 a § 27 zákona č. 137/2010 Z.z. o ovzduší a podľa § 2 ods. 2 a § 6 ods. 4 a 5 zákona č. 401/1998 Z.z. o poplatkoch za znečisťovanie ovzdušia vydáva

**Návrh** **Všeobecne záväzného nariadenia Obce Malé Zálužie**

 **č.3/2013**

**o ochrane ovzdušia a o poplatkoch za znečisťovanie ovzdušia**

 **na území Obce Malé Zálužie**

 I.časť

 Úvodné ustanovenia

 § 1

 Predmet nariadenia

1. Toto všeobecne záväzné nariadenie (ďalej len VZN):
* Vymedzuje základné pojmy, práva a povinnosti právnických a fyzických osôb pri ochrane ovzdušia na území Obce Malé Zálužie (ďalej len obec),
* Určuje pôsobnosť obce ako orgánu štátnej správy ochrany ovzdušia,
* Stanovuje poplatky za znečisťovanie ovzdušia prevádzkovaním malých zdrojov znečisťovania ovzdušia, pritom poplatková povinnosť a oznamovacia povinnosť sa vzťahuje len na právnické a fyzické osoby oprávnené na podnikanie,
* Určuje zodpovednosť za porušenie povinnosti na úseku ochrany ovzdušia.

 II. časť

 Základné ustanovenia

 § 2

 Základné pojmy

1. Malými zdrojmi znečisťovania ovzdušia (ďalej len malý zdroj) sú:
2. Technologické celky obsahujúce stacionárne zariadenia na spaľovanie palív so súhrnným tepelným príkonom do 300 kW,
3. Ostatné technologické celky nepatriace do kategórie veľkých zdrojov znečisťovania ovzdušia (nad 50MW) a stredných zdrojov znečisťovania ovzdušia (0,3 MW- 50 MW),
4. Plochy, na ktorých sa vykonávajú práce, ktoré môžu spôsobovať znečisťovanie ovzdušia,
5. Skládky palív, surovín, produktov a odpadov, ak nie sú súčasťou veľkých alebo stredných zdrojov znečisťovania ovzdušia,
6. Stavby, zariadenia a činnosti výrazne znečisťujúce ovzdušie, ak nie sú súčasťou veľkých alebo stredných zdrojov znečisťovania ovzdušia.
7. Znečisťujúcou látkou je akákoľvek látka vnášaná ľudskou činnosťou priamo alebo nepriamo do ovzdušia, ktorá má alebo môže mať škodlivé účinky na zdravie ľudí alebo životné prostredie
8. Prevádzkovateľom malého zdroja znečisťovania sa rozumie právnická alebo fyzická osoba, ktorá má právo alebo možnosť prevádzkovať tento zdroj
9. Pri pochybnostiach o vymedzení malého zdroja znečisťovania ovzdušia, o začlenení a jeho kategorizácii rozhodne OÚ ŽP Nitra.

§ 3

 Povinnosti prevádzkovateľov malých zdrojov

1. Prevádzkovatelia malý zdrojov sú povinní:
2. Uvádzať do prevádzky a prevádzkovať stacionárne zdroje v súlade s dokumentáciou a s podmienkami určenými obcou:
* požiadať obec o vydanie rozhodnutia o povolení stavieb malých zdrojov vrátane ich zmien a rozhodnutí na ich užívania, tento súhlas je záväzným stanoviskom (§17 ods. 1, písm.a Zákona o ovzduší č. 137/2010)
* požiadať obec o vydanie súhlasu na zmeny používaných palív a surovín, na zmeny technologických zariadení malých zdrojov, na zmeny ich využívania a na ich prevádzku po vykonaných zmenách (§17, ods. 1 písm. c Zákona o ovzduší č.137/2010)
* požiadať obec o vydanie súhlasu na inštaláciu technologických celkov patriacich do kategórie malých zdrojov, na ich zmeny a na ich prevádzku, ak ich povoľovanie nepodlieha stavebnému konaniu (§17 ods. 1 písm. f Zákona o ovzduší č. 137/2010 Z.z.)
1. umožniť prístup zamestnancom inšpekcie a obce alebo týmito orgánmi povereným osobám ku malým zdrojom na účel zistenia množstva znečisťujúcich látok a kontroly malého zdroja a jeho prevádzky a predkladať im potrebné podklady,
2. vykonať opatrenia na nápravu uložené obcou alebo inšpekciou,
3. viesť prevádzkovú evidenciu o malých zdrojoch a poskytovať obvodnému úradu životného prostredia ustanovené údaje a na požiadanie poskytovať tieto aj ďalšie údaje potrebné na zistenie stavu ovzdušia orgánom ochrany ovzdušia alebo týmito orgánmi povereným právnických osobám,
4. neprekročiť ustanovenú tmavosť dymu,
5. v zariadeniach na spaľovanie palív sa nesmú spaľovať iné palivá, než určené výrobcom zariadení, príp. uvedené v schválenom súbore technicko-prevádzkových parametroch a technicko-organizačných opatrení na zabezpečenie prevádzky zdrojov alebo uvedené v súhlase obce.
6. Povinnosti podľa odseku 1 písm. b) a d) sa vzťahujú len na právnické osoby a na fyzické osoby – podnikateľov.

§ 4

 Pôsobnosť obce na úseku ochrany ovzdušia

1. Obec pri prenesenom výkone štátnej správy v oblasti ochrany ovzdušia
2. sa podieľa na vypracovaní a realizácii programu a integrovaného programu
3. kontroluje dodržiavanie povinností prevádzkovateľov malých zdrojov,
4. vydáva súhlas pre malé zdroje podľa§ 17 ods. 1 písm. a), c) a f),
5. uloží prevádzkovateľovi malého zdroja opatrenia na nápravu, ak neplní povinnosti ustanovené Zákonom o ovzduší č. 137/2010 a všeobecne záväznými právnymi predpismi v oblasti ochrany ovzdušia,
6. ukladá prevádzkovateľom malých zdrojov pokuty
7. môže nariadiť obmedzenie alebo zastavanie prevádzky malého zdroja,
8. môže ustanoviť všeobecne záväzným nariadením zóny s obmedzením prevádzky mobilných zdrojov,
9. určuje rozsah a požiadavky vedenia prevádzkovej evidencie malých zdrojov,
10. nariadi zastavenie prevádzky malého zdroja, ak sa prevádzkuje bez súhlasu podľa § 17 ods. 1 písm, f.

 III. časť

 Povinnosti niektorých prevádzkovateľov malých zdrojov,

 určenie výšky poplatku

 § 5

Vyčlenenie malých zdrojov, na ktoré sa nevzťahuje poplatková a oznamovacia

 povinnosť

1. Poplatková ani oznamovacia povinnosť sa nevzťahuje na:
2. malé zdroje, ktoré sú umiestnené v bytoch a rodinných domoch, v stavbách určených na individuálnu rekreáciu, pokiaľ sa tieto zdroje nevyužívajú na podnikanie,
3. malé zdroje, ktoré prevádzkuje obec,
4. malé zdroje, ktoré prevádzkujú školské a zdravotnícke zariadenia,
5. malé zdroje, ktoré prevádzkujú sociálne, charitatívne, záujmové a cirkevné organizácie.

 § 6

 Poplatková povinnosť

1. Povinnosť platiť poplatky za malé zdroje sa vzťahuje na právnické osoby a na fyzické osoby, ktoré sú podnikateľmi a prevádzkujú malý zdroj na území obce.
2. Poplatok prevádzkovateľa malého zdroja sa pre každý zdroj určuje:
* na kalendárny rok sumou podľa § 8 tohto VZN určenou rozhodnutím obce
* na základe oznámených údajov podľa § 7 tohto VZN za každý malé zdroj podľa spotreby palív a surovín, z ktorých znečisťujúce látky vznikajú.

 § 7

 Oznamovacia povinnosť

1. Prevádzkovateľ malého zdroja je povinný oznámiť každoročne do 15 februára obci za každý malý zdroj spotrebu palív a surovín, z ktorých znečisťujúce látky vznikajú (náležitosti oznámenia prevádzkovateľa malého zdroja sú uvedené v prílohe č. 1 tohto VZN).
2. Prevádzkovateľ malého zdroja je povinný písomne oznámiť obci aj zánik malého zdroja resp. zmeny a zároveň oznámiť údaje potrebné pre výpočet poplatku za obdobie príslušného roka, v ktorom malý zdroj prevádzkoval.

 § 8

 Výška poplatku

1. Obec preskúma údaje uvedené v oznámení a vydá rozhodnutie, v ktorom určí ročný poplatok prevádzkovateľa malého zdroja za predchádzajúci rok a ďalšie podmienky, týkajúce sa poplatkovej povinnosti prevádzkovateľa malého zdroja.
2. Výška poplatku pre prevádzkovateľa malého zdroja sa stanovuje nasledovne:
3. Pre stacionárne spaľovacie zariadenia podľa tabuľky:

|  |  |  |  |
| --- | --- | --- | --- |
| PRÍKON ZDROJA | MNOŽSTVO PALIVA | DRUH PALIVA | ROČNÝ POPLATOK |
| do 75 kW | do 10 t | uhlie, drevo | 15,00 € |
| od 75 kW do 200 kW | od 10 do 25 t | uhlie, drevo | 50,00 € |
| od 75 kWdo 300 kW | nad 25 t | uhlie, drevo | 100,00 € |
| do 100 kW | do 10 000 m3 | zemný plyn | 15,00 € |
| od 100 kWdo 200 kW | od 10 000 m3do 25 000 m3 | zemný plyn | 30,00 € |
| od 100 kWdo 300 kW | nad 25 000 m3 | zemný plyn | 80,00 € |

b.) pre ostatné technologické celky nepatriace do kategórie veľkých zdrojov znečisťovania

 ovzdušia (nad 50 MW) a stredných zdrojov znečisťovania ovzdušia (0,3 MW-50MW)

 15,- €

 c.) pre skládky palív, surovín, produktov, odpadov, pre plochy , na ktorých sa vykonávajú práce,

 ktoré môžu spôsobovať znečisťovanie ovzdušia, pre iné stavby, zariadenia a činnosti výrazne

 znečisťujúce ovzdušie 70,-€

 d.)výšku poplatku každoročne aktualizuje a schvaľuje obecné zastupiteľstvo. V prípade, že nebude

 výška poplatku na nasledujúci rok schválená do konca kalendárneho roka, ostáva v platnosti

 výška poplatku z predchádzajúceho roka

1. Pre ostatné malé zdroje, pre ktoré nie je možné určiť poplatok podľa vyššie uvedeného, je výška poplatku *určovaná individuálne uznesením obecného zastupiteľstva podľa druhu danej technológie a vplyvu na znečisťovanie ovzdušia , a to paušálnou sumou do 663,87 €* pre každý zdroj za kalendárny rok.
2. Ročný poplatok prevádzkovateľa malého zdroja pozostáva zo súčtu poplatkov za všetky ním prevádzkované malé zdroje znečisťovania ovzdušia na území obce
3. Poplatok za znečisťovanie ovzdušia je prevádzkovateľ malého zdroja povinný zaplatiť do 30 dní po nadobudnutí právoplatnosti rozhodnutia o určení ročného poplatku.
4. Na konanie vo veciach poplatkoch za znečisťovanie ovzdušia podľa Zákona č. 401/1998 Z.z. o poplatkoch za znečisťovanie ovzdušia v znení neskorších predpisov sa vzťahujú všeobecné predpisy o správnom konaní.
5. Poplatky platené prevádzkovateľom malého zdroja sú príjmom rozpočtu obce.

 IV. časť

 Spoločné a  záverečné ustanovenia

 § 9

 Pokuty

1. *Pokutu od 33,00 € do 3 300,00 €* uloží obec prevádzkovateľovi malého zdroja, ak:
2. v zariadeniach na spaľovanie palív spaľuje iné palivá než určené súhlasom orgánu ochrany ovzdušia alebo integrovaným povolením, alebo uvedené v dokumentácii zariadenia, ak súhlasom alebo integrovaným povolením nie sú určené požiadavky na palivo,
3. uvedie do prevádzky a prevádzkuje malý zdroj v rozpore s dokumentáciou a s podmienkami, určenými obcou
4. nevykoná opatrenia na nápravu uložené obcou alebo inšpekciou
5. prekročí tmavosť dymu,
6. prevádzkuje stacionárny zdroj bez súhlasu obce na inštaláciu technologických celkov patriacich do kategórie malých zdrojov, na ich zmeny a na ich prevádzku, ak ich povoľovanie nepodlieha stavebnému konaniu.
7. *Pokutu od 20,00 € do 330,00 €* uloží obec prevádzkovateľovi malého zdroja ak:
8. neumožní prístup zamestnancom inšpekcie a obce alebo týmito orgánmi povereným osobám, ku malým zdrojom za účelom zistenia množstva znečisťujúcich látok a kontroly zdroja a jeho prevádzky a nepredloží im potrebné doklady
9. nevedie prevádzkovú evidenciu o malých zdrojoch a na požiadanie neposkytne údaje potrebné na zistenie stavu ovzdušia orgánom ochrany ovzdušia alebo týmito orgánmi povereným právnickým osobám.
10. *Pokutu do výšky 663,87 €* uloží obec prevádzkovateľovi zdroja za nesplnenie si povinností ak:
11. si nesplní povinnosť oznámiť obci každoročne do 15. februára údaje za každý malý zdroj, potrebné k vyrubeniu poplatku za znečisťovanie ovzdušia,
12. nezaplatí poplatok podľa vydaného rozhodnutia, v ktorom je stanovený ročný poplatok za znečisťovanie ovzdušia v predchádzajúcom roku.
13. Pokuty podľa ods.2 a 3 sa vzťahujú len na právnické osoby a fyzické osoby - podnikateľov.
14. Pokutu podľa odseku 1, 2 a 3 môže obec uložiť do jedného roka odo dňa, keď sa obec o porušení povinnosti dozvedela, najneskôr do troch rokov od porušenia tejto povinnosti.
15. Ak v lehote do uplynutia jedného roka odo dňa nadobudnutia právoplatnosti rozhodnutia o uložení pokuty dôjde k opätovnému porušeniu povinností, za ktoré bola pokuta uložená podľa odsekov 1 a 2 a prevádzkovateľ nesplnil v lehote opatrenia na nápravu, uložené obcou podľa tohto VZN, obec uloží pokutu až do dvojnásobku hornej hranice pokút a môže nariadiť obmedzenie alebo zastavenie prevádzky malého zdroja.
16. Výnosy pokút sú príjmom obce

§ 10

 Záverečné ustanovenia

1. Kontrolu plnenia VZN priebežne vykonávajú poslanci obecného zastupiteľstva, poriadková komisia obecného zastupiteľstva,, pracovníci obce, iné osoby, poverené starostom obce, orgány štátnej správy v rozsahu jej kompetencií.
2. V sporných otázkach a v podrobnostiach o uplatnení tohto VZN rozhoduje starosta obce.
3. Poplatok za znečisťovanie ovzdušia na území obce sa nebude vyrubovať za rok 2013. Podľa tohto VZN sa bude poplatok za znečisťovanie ovzdušia vyrubovať počnúc rokom 2014.
4. Obecné zastupiteľstvo v Malom Záluží sa na tomto VZN uznieslo dňa

3/5 väčšinou poslancov.

1. Toto VZN nadobúda účinnosť dňom

 Starostka obce

 Emília Strihová

Návrh VZN vyvesený dňa: 10.4..2013

Zvesený dňa:

VZN vyvesené:

VZN zvesené:

**Príloha č. 1**

 **O Z N Á M E N I E**

údajov, potrebných pre určenie výšky poplatku za znečistenie ovzdušia

 na rok .......................

Prevádzkovateľ malého zdroja znečistenia ovzdušia oznamuje podľa § 6, ods. 4 zákona č. 401/1998 Z.z. o poplatkoch za znečisťovanie ovzdušia v znení neskorších predpisov Obci Nové Sady tieto údaje potrebné pre určenie výšky poplatku:

**Všeobecné údaje**

Prevádzkovateľ zdroja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa prevádzkovateľa zdroja:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Identifikácia (IČO,PO,FO-oprávnená na podnikanie) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefón/ E-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Malý zdroj, názov technológie, výroby:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Údaje o malých zdrojoch**

1. **Prevádzkovateľ stacionárneho spaľovacieho zariadenia s tepelným príkonom nižším ako 0,3 MW ďalej uvádza:**

Typ nariadenia (zdroja, kotla): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Príkon kW: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Druh paliva:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spotreba paliva za rok (m3, resp.t):\_\_\_\_\_\_\_\_\_Počet zariadení:\_\_\_\_\_\_\_\_\_\_\_\_\_\_\_\_\_\_\_\_\_\_

1. **Prevádzkovateľ zariadenia technologických procesov nespadajúcich do kategórie veľkých a stredných zdrojov (**napr. lakovne, autoopravovne, píly a spracovanie dreva, údenie mäsa a rýb, mlyny, pekárne, spracovanie obilia, iná výroba, z ktorej vznikajú znečisťujúce látky a pod.) **ďalej uvádza:**

Výroba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Druh paliva:\_\_\_\_\_\_\_\_\_\_\_\_\_\_\_\_\_\_\_

Kapacita výroby za rok (t,resp.ks):\_\_\_\_\_\_\_\_\_\_\_\_Znečisťujúca látka:\_\_\_\_\_\_\_\_\_\_\_\_\_\_

1. **Prevádzkovateľ skládky palív, surovín, produktov, odpadov, plochy na ktorých sa vykonávajú práce, ktoré môžu spôsobovať znečisťovanie ovzdušia a iné stavby, zariadenia a činnosti výrazne znečisťujúce ovzdušie:** (napr. manipulácia s uhlím, sypkými materiálmi, obilím, ČOV, výkrm hovädzieho dobytka a ošípaných, výkrm hydiny, silážovanie, senážovanie, poľné a spevnené hnojiská, sklady, skládky - nádrže močovky, iné zariadenia a pod.) **uvádza:**

Druh vykonávanej činnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Druh manipulovanej, skladovanej látky\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Množstvo manipulovanej, skladovanej látky (t/rok)\_\_\_\_\_\_\_\_\_\_\_\_\_\_\_\_\_\_\_\_\_

Veľkosť manipulačnej plochy(v m3) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oznámenie vyhotovil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis\_\_\_\_\_\_\_\_\_\_\_\_\_\_\_\_\_\_\_\_\_\_\_

Za správnosť zodpovedá\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis\_\_\_\_\_\_\_\_\_\_\_\_\_\_\_\_\_\_\_\_\_\_\_

Predložené dňa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_